***So‘z boshi***

Din azaldan kishilarni hamisha yaxshilikka, ezgu ishlarga chorlagan. Markaziy Osiyo xalqlari e’tiqod qilib kelgan islom dini ham yuksak insoniy fazilatlarning shakllanishiga xizmat qilgan. Din insoniyatning ruhiy dunyosi bilan chambarchas bog‘liq, ijtimoiy hayotda doimo u bilan birga bo‘lib kelgan.

Dinni o‘rganish — bu inson ma’naviy dunyosini o‘rganishdir. Diniy manbalar insoniyat tarixida sodir bo‘lgan ibratli voqealarni o‘zida mujassam qilgan, ular kishilarni axloqiy tarbiyalashda muhim o‘rin tutadi. Bu esa insonning hayot so‘qmoqlarida adashmasligi, yaxshi-yomon, oq-u qorani anglab yetishi hamda o‘z umrini oqilona tashkil etishi uchun asosiy vosita bo‘lib xizmat qiladi. Natijada insonning turmush tarzi yuksalib, jamiyatda taraqqiy etadi. Dinga e’tiqod qilish va vijdon erkinligi masalasi O‘zbekiston Respublikasining Konstitutsiyasida o‘z aksini topgan. U xalqaro huquqiy me’yoriy talablarga to‘liq javob beradi. Har qanday dinga e’tiqod qiluvchi va hech qanday dinga e’tiqod qilmaydigan kishilar uchun bir xildagi shartlar qo‘yilishini ta’minlovchi O‘zbekiston Respublikasi Konstitutsiyasining 31-moddasida, jumladan, shunday deyiladi:

***«Hamma uchun vijdon erkinligi kafolatlanadi. Har bir inson xohlagan dinga e’tiqod qilish yoki hech qaysi dinga e’tiqod qilmaslik huquqiga ega. Diniy qarashlarni majburan singdirishga yo‘l qo‘yilmaydi».***

O‘zbekiston Respublikasining Konstitutsiyasida vijdon erkinligining ta’minlanishi, barcha fuqarolarning bir xil huquq va erkinliklarga, jumladan, e’tiqod erkinligi huquqiga egaligi, dini va e’tiqodidan qat’i nazar, qonun oldida tengligi ko‘rsatilgan.

Mamlakatimizda ijtimoiy-ma’naviy muhitni sog‘lomlashtirishda milliy qadriyatlar bilan bir qatorda diniy qadriyatlarning ahamiyati ham katta. O‘zbekistonning Birinchi Prezidenti Islom Karimovning quyidagi so‘zlarida bu tamoyil o‘zining yorqin ifodasini topgan: «Mamlakatimizni demokratik tamoyillar, ilm-fan yutuqlari, yuksak texnologiyalar asosida modernizatsiya qilish bilan birga, muqaddas dinimizni, milliy o‘zligimizni asrab-avaylab yashashni maq sad qilib qo‘yganmiz». Bunday yondashuv hayotiy asosga ega bo‘lib, u din sohasida kechayotgan o‘zgarishlarni xolis, ilmiy o‘rganish va shundan kelib chiqib, ijobiy jarayonlarni yanada rivojlantirish, salbiy holatlarning oldini olish uchun imkoniyat yaratdi. Ko‘p millatli, ko‘p konfessiyali O‘zbekistonda mustaqillikka erishilgan ilk yillardanoq din, bag‘rikenglik masalalariga katta e’tibor berildi. Dinning insonparvarlik falsafasi, ezgu g‘oyalari va buyuk ajdodlarimiz merosidan bahramand bo‘lish, ushbu yuksak qadriyatlarning yoshlar qalbidan joy olishi uchun mamlakatimiz ta’lim tizimi sohasida ko‘plab ishlar amalga oshirildi. Dunyo dinlari tarixi bo‘yicha zaruriy ma’lumotlarni o‘zida mujassam qilgan, yoshlarni diniy bag‘rikenglik va millatlararo totuvlik ruhida tarbiyalashga xizmat qiluvchi ushbu darslik ham yurtimizda amalga oshirilayotgan ijobiy o‘zgarishlarning natijasidir.

Mualliflar jamoasi kitobni nashrga tayyorlashda o‘z maslahatlari bilan yaqindan yordam bergan O‘zbekiston Respublikasi Vazirlar Mahkamasi huzuridagi Din ishlari bo‘yicha qo‘mita, O‘zbekiston musulmonlari idorasi, Toshkent islom universiteti, Toshkent islom instituti rahbariyati va professor- o‘qituvchilariga, Qoraqalpog‘iston Respublikasi, Toshkent shahar va viloyatlar pedagog xodimlarni qayta tayyorlash va malakasini oshirish institutlarining ijtimoiy kafedralari mudirlariga o‘z minnatdorchiligini bildiradi.



**10-sinf Din tarixi**

**MAVZU: DIN VA IJTIMOIY HAYOT**

|  |
| --- |
|  **Ta’limiy:** Din va ijtimoiy hayot. Dinning ezgulikka chaqirish xususiyati. Dinning mohiyati va uning jamiyatdagi funksiyalari. Insonlar hayotida dinning o‘rni. Dinning madaniyat rivojidagi o‘rni. Din va jamiyat munosabatlari. Dinning ruhiy-ma'naviy tarbiyalash vazifasi. Dindan g‘arzli maqsadlarda foydalanishning zararli oqibatlari.**Tarbiyaviy:** O’quvchilarni vatanga muhabbat tuyg’usida tarbiyalash**Rivojlantiruvchi:** O’quvchilarni din va ijtimoiy hayot haqida tushuncha berish. |
| * **Kommunikativ kompetensiya: (TK1)**

o‘z fikrini og‘zaki va yozma tarzda aniq va tushunarli bayon qila olish, davr bilan dialogga kirishish, ilmiy muloqotni tashkil etish; * **Milliy va umummadaniy kompetensiya: (TK5)**
* Vatanga sadoqatli, insonlarga mehr-oqibatli hamda umuminsoniy va milliy qadriyatlarga e’tiqodli bo‘lish;
* **Axborotlar bilan ishlash kompetensiyasi: (TK2)**

axborotlarni mustaqil izlab topish, tahlil etish, qiyoslash va xulosa chiqarish;* **O‘zini o‘zi rivojlantirish kompetensiyasi: (TK3)**

shaxs sifatida doimiy ravishda o‘z-o‘zini rivojlantirish, jismoniy, ma’naviy, ruhiy va intellektual kamolotga intilish;**Tarixiy voqelikni tushunish va uni mantiqiy izchillikda tushuntira olish kompetensiyasi:**tarixiy-geografik makon haqida ma’lumot bera oladi;**Tarixiy manba va adabiyotlar bilan ishlash kompetensiyasi:**tarixiy jarayon va voqealar haqida ma’lumot berishda qo‘shimcha adabiyot va manbalardan foydalana oladi; |

**O’QUV JARAYONINI AMALGA OSHIRISH TEXNOLOGIYASI**

|  |  |
| --- | --- |
| **Dars turi:**  | *aralash yoki kombinatsiyalashgan: shakllantiruvchi, rivojlantiruvchi* |
| **Dars metodi:**  | *“Aralash”,“Interfaol metodlar”, “Guruhlarda ishlash”, “Ushbu matnda qanday so’z yetishmayapti?”, “Aqliy hujum”*  |
| **Dars jihozi:**  | *darslik, ko’rgazmali va didaktik materiallar, proyektor, AKT* |

**DARSNING BLOK CHIZMASI:**

|  |  |  |  |
| --- | --- | --- | --- |
| **№** | **DARS BOSQICHLARI:** | **Bajariladigan ish mazmuni** | **Ajratilgan vaqt** |
| **1** | **Tashkiliy qism** | Salomlashish, davomatni aniqlash, sinfni darsga tayyorlash,kun tarixi aytiladi | 3 daqiqa |  |
| **2** | **O’tilgan mavzuni takrorlash** | Takrorlash, mustahkamlash,yangi mavzu bilan bog’lash | 8 daqiqa |
| **3** | **Yangi dars mavzusi mazmunini tushuntirish** | Yangi mavzuni tushuntirish | 14 daqiqa |
| **4** | **Yangi mavzuni mustahkamlash** | Yangi mavzuni mustahkamlash | 15 daqiqa |
| **5** | **Dars yakuni va baholash** | G’olib guruhni aniqlash, rag’batlantirish. Darsning so’ngi xulosasini chiqarish | 3 daqiqa |
| **6** | **Uyga vazifa** | O’qituvchi tomonidan uyga vazifa e’lon qilinadi va keyingi mavzuga tayyorlanib kelish yo’nalishini aytib o’tadi | 2 daqiqa |



**I. Tashkiliy qism.**

O’quvchilar davomati aniqlanadi. Sinfning darsga tayyorgarligi tekshiriladi. Darsda psixologik iqlim yaratish, dars shiori va maqsadini e’lon qilish.

**1.1. O’qituvchi o’quvchilarga darsning oltin qoidasini aytib o’tadi hamda o’quvchilar ushbu darsning oltin qoidalariga amal qilish kerakligi ta’kidlanadi.**

**1.2. Darsda psixologik iqlim yaratish, dars shiori va maqsadini e’lon qilish:**

**1.3. Kunning muhim voqealari aytib o’tiladi:**

O’qituvchi tomonidan bugungi kunda tavallud topgan mashhur shaxslar, yurtimiz va jahon maydonida sodir bo’lgan muhim ijtimoiy-siyosiy ma’lumotlar, bayramlar haqida **qisqacha** ma’lumot berib o’tiladi.

**II. O’tilgan mavzuni takrorlash:**

**FAOLLASHTIRISH UCHUN SAVOL VA TOPSHIRIQLAR**

1. Jamiyat diniy qadriyatlarsiz yashay oladimi?

2. Milliy va jahon dinlari haqida quyi sinflarda olgan bilimlaringizni eslab ko‘ring.

3. Dinning qanday shakllari mavjud?

4. O‘zbekiston Respublikasi Konstitutsiyasining 31-moddasini o‘qing. Davlat tomonidan fuqarolarga vijdon erkinligining kafolatlanishiga misollar keltiring.

5. Din insonlar dunyoqarashining shakllanishiga ta’sir etadimi?

6. Sizning hayotingizda qanday qadriyatlar mavjud?

**III. Yangi dars mavzusi mazmunini tushuntirish:**

Din jamiyat hayotida muhim o‘ringa ega. U kishilarda ezgulikka intilish, o‘zini ruhan va jismonan poklash, atrofdagilarga manfaat yetkazish, hayotni qadrlash kabi ijobiy xislatlarni shakllantiradi. Dinlar kishilarni hamisha yaxshilikka, ezgu ishlarga chorlab kelgan. Dunyo xaritasidagi deyarli har bir mamlakatda yashovchi xalq muayyan dinga e’tiqod qiladi, uning o‘z urf-odat va an’analari mavjud. Dunyo xalqlari tarixini o‘rganishda ularning diniy qarashlari, e’tiqodlari va diniy amaliyotlarini e’tibordan chetda qoldirish mumkin emas.

Sizlarning yaxshilaringiz dunyo ishini deb oxirat ishini, oxiratni deb dunyo ishini tark qilmaydigan va

odamlarga malolligini tushirmaydiganlaringizdir.

***Hadis***

 ***Din*** *— arabcha so‘z bo‘lib, o‘zbek tilida ishonch, e’tiqod qilish ma’nolarini anglatadi.*

Ehtiyojing tushadigan ilmni o‘rganishdan o‘zingni olib qochma!

***Imomi A’zam***

***Abu Hanifa***XVII-XIX asrlarda yashab ijod qilgan ba’zi yevropalik tadqiqotchilar insoniyat taraqqiy etib borgani sari uning qo‘rquvlari ham kamayadi, u mustaqil bo‘ladi, bu esa dinlarning butkul yo‘q bo‘lib ketishiga olib keladi, deb bashorat qilgan edilar. Biroq vaqt o‘tishi bilan bu fikr amalda o‘z tasdig‘ini topmadi.

Din jamiyatda insonlar ***dunyoqarashini shakllantirish, tasalli berish (kompensatorlik), birlashtirish, boshqarish, kommunikativlik, ruhiy-ma’naviy tarbiyalash*** kabi bir qator vazifalarni bajarib kelgan.

****

****

****

**IJODIY FAOLIYAT**

1. Mazkur rasmlardagi umumiylik va o‘ziga xos jihatlarni aniqlang.

2. Rasmlarni tahlil etib, jahon va milliy dinlarga ajrating.

3. Rasmlar asosida dinning ijtimoiy hayotdagi o‘rni va ahamiyatiga tavsif bering.

Dinning ***tasalli beruvchilik*** vazifasini olaylik. Inson bolasi boshiga biror musibat, qiyinchilik tushganida o‘ziga dindan ovutuvchi, ko‘ngliga taskin beruvchi, yupatuvchi kuch topgan. Din ***birlashtirish*** vazifasini ham bajarib, insonlar orasida hamjihatlikni mustahkamlashga xizmat qiladi. Har bir din e’tiqod qiluvchilarini o‘z qoidalariga amal qilishga chaqiradi. Ularni bu qoidalarga sodiqlikka undaydi va shu yo‘l bilan insonlarni birlashtiradi.

Din o‘ziga e’tiqod qiluvchilarning turmushini tartibga solib, ***boshqarish*** vazifasini ham bajaradi. Bu vazifa axloq normalari asosida amalga oshiriladi. Din axloq normalarini tartibga soladi hamda halol va harom, savob va gunoh nima ekanligini belgilab beradi.

Dinning ***kommunikativlik*** vazifasi shundaki, diniy urf-odat, an’ana, marosim va bayramlarni birgalikda o‘tkazishga, qarindoshlik, birodarlik, dindoshlik aloqalarini mustahkamlashga chaqiradi. Din inson hayotining ezgulik mohiyatini ochadi. Bu uning insonlarni ***ruhiy-*** ***ma’naviy tarbiyalash*** vazifasini ado etayotganiga yaqqol dalildir.

**OLAMNI MAHLIYO AYLAGAN DIYOR**

...Bir voqea mening ko‘z oldimdan elas-elas o‘tadi. O‘shanda men chamasi 5—6 yoshlarda edim. Qo‘shnimizning uyida odam gavjum, mahallaning kattakichigi yig‘ilgan. Kimdir ko‘cha-hovlilarni supurgan, kimdir ayvonga joy solgan, kimdir poyandoz uchun oq matoni taxlagan. Barcha o‘z ishini bilib-bilib qilar, xullas, jam bo‘lganlarni ko‘rinmas odam boshqarayotgandek edi. Mana, kutilgan daqiqalar ham keldi. Hamma darvozaxonaga tizilib turib oldi, yo‘lakka boyagi oq poyandoz ham solindi. Eshikdan Robiya aya bilan Abdurahmon ota kirib kelishdi. Ular oppoq kiyinishgan. Nazarimda, darvozaxonadan nur qalqib kelayotganga o‘xshardi. Hovlida yig‘ilganlar ularni xursandchilik bilan kutib olishdi... Duoyi fotihadan keyin mahallaning kattalaridan: «Ha, davlatimizga rahmat, biz musulmonlarga Haj amallarini bajarish imkoniyatini berdi-ya. Ota-bobolarimiz buni armon qilib ketishdi. Kim o‘ylabdi deysiz, bunday imkoniyat bizga berilishini. Yurtimizning tinchligiga ko‘z tegmasin...» degan gaplarni eshitdim. O‘sha vaqtlarda bu gaplarning mazmuniga tushunmasam-da, qachonlardir og‘ir kunlar bo‘lganini his qilgandek edim...

***2017-yilda o‘tkazilgan «O‘zbekistonning eng yangi tarixi» bo‘yicha***

***esselar tanlovi g‘olibi I. Obidovaning ishidan***

Din madaniyat rivojiga ham katta ta’sir ko‘rsatib kelmoqda. Bundan tashqari, u umuminsoniy va milliy qadriyatlarni saqlab qolish hamda avloddan avlodga yetkazish borasida ham muhim ahamiyatga ega. Din insoniyatning ruhiy dunyosi bilan chambarchas bog‘liq bo‘lib, hayotda doimo u bilan birga bo‘lib kelgan. Bugungi kunda ba’zi kuchlar dinning jamiyatdagi vazifalaridan g‘arazli maqsadlarda foydalanishga urinishlarini ham kuzatish mumkin. Natijada minglab kishilar dinsizlikda ayblanib, qonlari to‘kilmoqda. Turli diniy shiorlarning noto‘g‘ri talqin qilinishidan ham begunoh insonlar jabr chekmoqda.

Ana shunday salbiy holatlarning oldini olishda dinning turli xalqlar o‘rtasida muloqot o‘rnatishi, ularni ma’naviy va ruhiy jihatdan yaqinlashtirishi, zulm va zo‘ravonlikka qarshi birgalikda kurashga chaqirishi alohida ahamiyat kasb etmoqda. Barcha dinlar ezgulikni targ‘ib qiladi. Din va ilm-fan bir-birini to‘ldirib turadi.

Insonning asosiy vazifasi o‘zini o‘rab turgan olam sirlarini o‘rganishdan iborat. Fanlarning holati ham ana shunday. Ularni kishining turmushi uchun bo‘lgan ehtiyoj dunyoga keltirdi. Shunga muvofiq tarzda fan tarmoq otdi.

***Abu Rayhon Beruniy***

**IV. Yangi mavzuni mustahkamlash:**

**MUSTAHKAMLASH UCHUN SAVOL VA TOPSHIRIQLAR**

1. Din deganda nimani tushundingiz?

2. Komil insonni tarbiyalashda dinning o‘rni qanday?

3. Din va ma’naviy qadriyatlar o‘rtasida qanday bog‘liqlik mavjud?

4. «Din azaldan inson ma’naviyatining tarkibiy qismi bo‘lib kelgan». Mazkur jumlaga o‘z munosabatingizni bildiring.

5. Yuqoridagi hikoya asosida dinning birlashtiruvchilik, boshqaruvchilik, kommunikativlik vazifalarini tushuntiring.

6. Dinning tasalli berish va dunyoqarashni shakllantirish vazifalariga misollar

keltiring.

7. Berilgan rasmlarda dinning qaysi vazifalari aks etgan?

**V. Dars yakunlarini chiqarish**

1. O'quvchilarda paydo bo'lgan savollarga javob berish;

2. Baholarni e'lon qilish.

3.O’quvchilar aytib o’tgan fikrlari to’planib tahlil va xulosa qilinadi va darsning eng so’nggi xulosasi chiqariladi



**VI. Uyga vazifa**

Mavzu yuzasidan darslikda berilgan savollarga javob topish.

Krossvord tuzib kelish.

Kelgusi darsda o’tiladigan mavzu bilan tanishib kelish, asosiy tushunchalarni eslab qolish, qo‘shimcha manbalarni izlab topish